Epistula ad Philippenses
Epistula ad Philippenses est liber Novi Testamenti a Sancto Paulo scriptus. Cum sanctus Paulus hanc epistulam scripsit, captivus erat (1, 17), scilicet Romae anno 61 aut 62. Haec epistula praeclara est inter alia propter antiquissimam laudem Christo (2, 5-11), quae praecipua elementa fidei Christiana continet: Hoc sentite in vobis, quod et in Christo Iesu: qui cum in forma Dei esset, non rapinam arbitratus est esse se aequalem Deo, sed semetipsum exinanivit formam servi accipiens, in similitudinem hominum factus; et habitu inventus ut homo, humiliavit semetipsum factus oboediens usque ad mortem, mortem autem crucis. Propter quod et Deus illum exaltavit et donavit illi nomen, quod est super omne nomen, ut in nomine Iesu omne genu flectatur caelestium et terrestrium et infernorum, et omnis lingua confiteatur “ Dominus Iesus Christus! ”, in gloriam Dei Patris.